KISKŐRÖS VÁROS CIGÁNY NEMZETISÉGI
ÖNKORMÁNYZATA
________________________________________________
Szám: 13-6/2023.

JEGYZŐKÖNYV


Készült:	Kiskőrös Város Cigány Nemzetiségi Önkormányzata 2023. november 16-án (csütörtök) 14:30 órai kezdettel megtartott közmeghallgatásáról

Az ülés helye:		Kiskőrösi Polgármesteri Hivatal Díszterme
			(6200 Kiskőrös, Petőfi Sándor tér 1.)

Jelen vannak:		Kunhegyesi Nikolett 		a testület elnöke
Kunhegyesi Gábor (03.16.)	képviselő
 			Kunhegyesi Gábor (09. 29.) 	képviselő
			Rafai Attila			képviselő

dr. Turán Csaba			jegyző
Chudi Barbara 			jegyzőkönyvvezető
Kőhegyiné Seres Anita		költségvetési referens

Távolt maradt: 	Virág Attila			képviselő


(A közmeghallgatáson 1 érdeklődő állampolgár vett részt.)

Kunhegyesi Nikolett elnök köszöntötte a közmeghallgatáson megjelenteket, megállapította a határozat-képességet és megnyitotta az ülést. A testület elnöke a jegyzőkönyv hitelesítőjének Kunhegyesi Gábor (03. 16.) képviselőt jelölte ki.
        
Kunhegyesi Nikolett elnök röviden beszámolt Kiskőrös Város Cigány Nemzetiségi Önkormányzatának az elmúlt egy évben végzett tevékenységéről. 

Elmondta, hogy 2023. januárjától heti 2 alkalommal Kunhegyesi Ferenc közreműködésével a roma kultúra és a hagyományok ápolása, a roma nyelv oktatása, roma történelem ismertetése, valamint a többségi társadalomba való beilleszkedés elősegítése céljából Klub napközi került megtartásra a Roma Alkotóházba. A program keretein belül festés, rajzolás, nyelvtanulás, tanárok segítségével korrepetálás valósult meg. 

Márciusban Petőfi nem csak magyar nyelven címmel szavalóverseny került megrendezésre, ahol 10 gyermek vett részt. A résztvevők egységesen kaptak iskolaszert a következő tanévre. Heti 1 alkalommal cigány táncoktatás is zajlott. Májusban KI mit tud elnevezéssel rendeztek tehetségkutatót, ahol a gyerekek ajándékcsomagot kaptak. 

Idén is megrendezésre került a nyári tábor, amelynek egy részét pályázati összegből finanszírozták. A táborban 12 gyermek vett részt. A továbbiakban ismertette a tábor megvalósult programjait. Említést tett az egynapos Balatoni kirándulásról, mely júniusban valósult meg. 

A Kiskőrösi Szüret és Szlovák Nemzetiségi Napok keretében Hagyományőrző Cigány napot tartottak pályázati pénzből, ahol gasztronómiai ételek kerültek bemutatásra és a Karaván Família zenélt.

Erre az évre vonatkozóan elmondta, hogy mikulás csomagok átadása várható.  

A továbbiakban az elnök átadta a szót a közmeghallgatáson megjelenteknek. 

Rafai Attila képviselő a jövőre vonatkozóan elmondta, hogy javasolt defibrillátor eszközök beszerzése Kiskőrös város oktatási intézményeibe, amivel kapcsolatban már egyeztetések zajlanak.


Dr. Turán Csaba jegyző kiegészítésként elmondta, hogy az Önkormányzat is figyeli az ilyen lehetőségeket és élni kíván vele. Elmondta, hogy a Sportcsarnokban és a Városi Sporttelepen van defibrillátor. Támogatja a kezdeményezést.
Megköszönte a nemzetiségi önkormányzat munkáját. Elmondta, hogy új célként fogalmazódott meg a Kiskőrösön működő 3 nemzetiségi önkormányzat szorosabb együttműködése, ami nagyon jó úton halad. Felhívta a figyelmet a jövő évi választásra. 

Rafai Attila képviselő javasolta, hogy a 3 nemzetiségi önkormányzat egy megbeszélés keretében tapasztalatok cseréjét és ötletelést valósítson meg.

Dr. Turán Csaba jegyző támogatta az ötletet.

Végezetül az elnök köszönetét fejezte ki a közmeghallgatáson megjelenteknek. 

További hozzászólás nem hangzott el, az elnök az ülést 14.55 órakor bezárta.


Kmf.




Kunhegyesi Nikolett 	                      	                    Kunhegyesi Gábor (03. 16.) 
a testület elnöke								          jegyzőkönyv-hitelesítő


                       


Chudi Barbara
jegyzőkönyvvezető

